CELEX: 31989R3707
Language: el
Date: 1989-12-04 00:00:00
Title: Κανονισμός (ΕΟΚ) αριθ. 3707/89 του Συμβουλίου της 4ης Δεκεμβρίου 1989 για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών

Avis juridique important

|

31989R3707

Κανονισμός (ΕΟΚ) αριθ. 3707/89 του Συμβουλίου της 4ης Δεκεμβρίου 1989 για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών  

Επίσημη Εφημερίδα αριθ. L 363 της 13/12/1989 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3707/89 ΤΟΥ ΣΥΜΒΟΥΛΙΟΥ  της 4ης Δεκεμβρίου 1989  για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το καθεστώς των σταθεροποιητών που αναφέρεται στο άρθρο 4β του κανονισμού (ΕΟΚ) αριθ. 2727/75 (2), όπως τροποποιήθηκε τελευταία από τον κανονισμό (ΕΟΚ) αριθ. 2860/89 (3), έχει προβλέψει την εφαρμογή συμπληρωματικής εισφοράς συνυπευθυνότητας στην περίπτωση κατά την οποία η παραγωγή μιας περιόδου εμπορίας υπερβαίνει τη μέγιστη εγγυημένη ποσότητα· ότι το καθεστώς αυτό εφαρμόζεται μέσω διοικητικών μέτρων εισπράξεως και αποδόσεως της εν λόγω εισφοράς· ότι, προκειμένου να απλουστευθούν οι διοικητικές διαδικασίες, θα πρέπει να προβλεφθεί η δυνατότητα να μην αποδίδεται η συμπληρωματική εισφορά συνυπευθυνότητας όταν το ποσό της αποδόσεως είναι ελάχιστο· ότι, για λόγους συνάφειας, πρέπει να προβλεφθεί επίσης να μην εισπράττεται η εν λόγω εισφορά όταν η υπέρβαση της μέγιστης εγγυημένης ποσότητας οδηγεί στην είσπραξη ενός ελάχιστου ποσού· ότι, εξάλλου, μια τέτοια απόφαση πρέπει να οδηγεί στην επιστροφή του συνολικού ποσού της συμπληρωματικής εισφοράς συνυπευθυνότητας που εισπράχθηκε προσωρινά· ότι θα πρέπει να τροποποιηθεί ανάλογα η προαναφερόμενη διάταξη·  ότι το Συμβούλιο, με βάση πρόταση της Επιτροπής, αναθεωρεί ήδη τους τρόπους λειτουργίας της συμπληρωματικής εισφοράς συνυπευθυνότητας με στόχο τη διοικητική της απλούστευση· ότι, μέχρις ότου αποφασίσει, η εν λόγω τροποποίηση πρέπει να περιοριστεί στην τρέχουσα περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4β παράγραφος 2 του κανονισμού (ΕΟΚ) αριθ. 2727/75, προστίθεται η ακόλουθη φράση:  «Με την ίδια διαδικασία μπορεί να αποφασιστεί, για την περίοδο εμπορίας 1989/90, ότι σε περίπτωση ελάχιστης υπέρβασης της μέγιστης εγγυημένης ποσότητας, η συμπληρωματική εισφορά συνυπευθυνότητας δεν εισπράττεται και ότι η συμπληρωματική εισφορά συνυπευθυνότητας που έχει ήδη εισπραχθεί για αυτή την περίοδο εμπορίας επιστρέφεται στο σύνολό της.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Δεκεμβρίου 1989.  Για το Συμβούλιο  Ο Πρόεδρος  M. DELEBARRE  (1) Γνώμη που διατυπώθηκε στις 24 Νοεμβρίου 1989 (δεν δημοσιεύθηκε ακόμα στην Επίσημη Εφημερίδα).  (2) ΕΕ αριθ. L 281 της 1. 11. 1975, σ. 1.  (3) ΕΕ αριθ. L 274 της 23. 9. 1989, σ. 41.